JohanHeinsen/ENO huggingface dataset:
Aalborg Stiftstidende, 1846-10-20
At Budolphi Kirkes Sangdrenge have den Uskik at tigge ved Barnedaab, Ligbegjængelser &c., skeer ganske mod min Villie. De Gaver, som Nogle af Menigheden sende mig til Drengene, blive opbevarede til Lønningshjælp for dem ved Aarets Ende. Dette skylder jeg at offentlig gjøre. Gregersen.
Aalborg Stiftstidende, 1846-10-20
En Huuslærerplads attraaes af en theologisk Candidat med første Charakteer. Gode Anbefalinger kunne produceres. Adressecomptoiret anviser.
Aalborg Stiftstidende, 1846-10-20
Et ungt Menneske, der har lært og kan forestaae, Overbestyrelsen saavel af Sveitzeri som Meieri, ønsker sig en Plads til 1ste November næstk. Eieren af Kjærs Mølle i Aalborg giver nærmere Oplysning.
Aalborg Stiftstidende, 1846-10-20
Et ungt Menneske med gode Skolekundskaber kan paa favorable Betingelser antages i Lære ved Stiftsbogtrykkeriet.
Aalborg Stiftstidende, 1846-10-20
Boutiken i min iboende Gaard ved Vesteraa med dertil hørende Pakboder og Leiligheder er strax underhaanden at faae tilleie, hvorom accorderes med Magrethe Herskind, fød Schmidt.
Aalborg Stiftstidende, 1846-10-20
Undertegnede er flyttet til Hr. Skomager Elmquists Gaard, ligeoverfor Hr. Farver Wibroes i Bispensgade, og anbefaler mig fremdeles til mine ærede Kunders Bevaagenhed. Aalborg, den 20de October 1836. Undeen, Uhrmager.
Aalborg Stiftstidende, 1846-10-20
At Undertegnede er flyttet fra Graven til Hjørnet af Algaden og Strandstien skulde jeg ikke undlade at bekjendtgjøre for mine ærede Kunder, saavel inden som udenbyes. J. T. Andersen.
Aalborg Stiftstidende, 1846-10-20
Da jeg har etableret et Huusvæveri heri Byen, anbefaler jeg samme til Publicums Opmærksomhed og bemærker, at jeg modtager Garn og tilvirker alle til Faget hørende Gjenstande, saasom Bolster, Dreiel, Bomulds= og linnede Tøier, ligesom jeg ogsaa modtager uldent Tøi til Vævning af 3 Al. Brede. En reel Behandling forsikkres, og Priserne ville blive saa billige som muligt. Ligeledes bemærkes, at jeg som hidtil modtager Vadmel til Stampning, saavelsom alt muligt til Farvning. Frederikshavn, den 15de October 1846. J. Reincke.
Aalborg Stiftstidende, 1846-10-20
Mit Efteraars=Indkjøb i nyeste og bedste Manufacturvarer af alle Slags, saavel for Damer som Herrer, er nu hjemkommet. J. S. Schjørring. Ældre Varer sælges stedse deels til Indkjøbsprisen, og deels under saadan hos J. S. Schjørring.
Aalborg Stiftstidende, 1846-10-20
En brugt Kaabe kan erholdes tilkjøbs. Adressecomptoiret anviser.
Aalborg Stiftstidende, 1846-10-20
Et Parti Smør i Fjerdinger er indsat tilsalg hos C. H. Sødring & Søn.
Aalborg Stiftstidende, 1846-10-20
Hos Peder Dahl paa Nytorv kan faaes et Ege Chatol tilkjøbs.
Aalborg Stiftstidende, 1846-10-20
Et stort nyt Saltekar med Laag, 2 moderne Consolborde, 2 Vinduesforhøininger og nogle Skilderier, er paa Grund af Mangel paa Plads at faae tilkjøbs. Adressecomptoiret anviser. Smør.
Aalborg Stiftstidende, 1846-10-20
Et Parti Smør i Fjerdinger er indsat tilsalg imod contant Betaling hos P. Brix i Aalborg. Muur & Tagsteen. faaes hos Chr. Lassen. Kaabe og Kjoletøier, i de allernyeste Mynstre ere idag hjemkomne til forskjellige billige Priser. Ældre uldne Varer sælges betydeligt under de almindelige Priser. Jacob Philipson.
Aalborg Stiftstidende, 1846-10-20
Gulvtæppetøier. i 1s og 8 1/24 Brede faaes hos M. Heckscher & Co.
Aalborg Stiftstidende, 1846-10-20
Tirsdagen den 27de dennes, Kl. 10 Formiddag, bliver ifølge Vedkommendes Begjæring, paa Horne Sogns Strand foretaget Auction over det Bjergede fra det sammesteds forliste Kufskib "Mariana, blandt Andet bestaaende af 12 Stkr. Seil, 2 Skibsankre, 1 Varpanker, 2 Ankertouge, 1 Pertline, 1 Jagertrosse, 2 Kobberpomper, 1 Spend Vant, Stag, Vandfade, Presenninger, 1 Skibsbaad, endeel Tougværk, noget Vrag, tildeels staaende i Søen, Kjøkkentøi, m. v. Lysthavende indbydes. Hjørring, den 16de October 1846. Koefoed.
Aalborg Stiftstidende, 1846-10-20
Efter Reqvisition af vedkommende Forligs- og Udlægshaver bliver det Slagter Christian Dyssel Jensen Hyldgaard tilhørende og i Nørregade beliggende Huus med tilhørende Grund stillet til Bortsalg ved 3de Auctioner, der afholdes saaledes: Tirsdagen den 3die Novbr. næstkommende, 17de Onsdagen den 2den December. hver Dags Formiddag Kl. 10. De 2 første Auctioner afholdes paa Raadstuen og den 3die i det sælgende Sted. Hvilket herved bekjendtgjøres, overeensstemmende med Pl. 22de April 1817, saavel til Efterretning for Liebhavere, som Pantecreditorerne. Thisted Byfogedcomptoir, den 8de October 1846. Rellemann.
Aalborg Stiftstidende, 1846-10-20
Førstkommende Onsdag, om Eftermiddagen Kl. 3, afholdes, efter Begjæring af Mægler Koefoed, for vedkommende Assurandeurers Regning, paa Toldboden hersteds offentlig Auction over Et Parti diverse korte Jernvarer, hidbragt i havareret Tilstand med Sluppen "De tvende Brødre, Skipper F. Hansen fra Altona. Aalborg, den 19de October 1846. A. Mørch. Dette Nr. red, af Cand. phil. Jmmanuel Røe. Trykt med Hurtigpresse i Udgivernes Officin.
Aalborg Stiftstidende, 1846-10-21
Stiftsvende Kaldo Adresse-Avis. Aar 1846. No 211. Onsdagen den 21de October.
Aalborg Stiftstidende, 1846-10-21
Denne Avis, som udgives af Jens Chr. Borch & Bernhard Ree og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1846-10-21
Udlandet. Ødelæggende Storme have raset paa Americas sydlige Kyster. Mange Skibe bleve seete i Havsnød paa forskjellige Puncter af Kysten og Vragstykker ere blevne skyllede i Land I et Brev fra en Passageer ombord i Skibet "Jsaac Mead fra Newyork bestemt til Savannah, hedder det: "Det er umuligt at gjøre sig nogen Forestilling om det uhyre Tab af Menneskeliv og Eiendom. Vi vove kun lidet ved at erklære, at intet Skib, som paa den Tid var ude i Søen, er undsluppet uden alvorlig Skade, medens mange aldeles ere sønderslaaede, og Menneskeliv gaaede tabt i Hundredeviis, ja i Tusindeviis. To Storbaade, utallige Stykker Skibstømmer, Tønder og andre Dele af Ladninger samt et Vrag at et Skib flød forbi os under Stormen og vidnede om den oven opstillede Paastands Rigtighed.
Aalborg Stiftstidende, 1846-10-21
Franske Blade meddele en interessant Oversigt over alle europæiske Staters Søhandel. Europas Koffardislaade tæller, foruden Kystskibe, 260,000 Skibe af 33,493,000 Tons Drægtighed. Værdien af de ved Søhandelen omsatte Varer anslaaes til 11,935,765,000 Francs. Jmedens England deeltager i denne Summa med 51 1/4 1/2 pCt., deeltager Danmark kun med 1 1/2 pCt.; Frankrigs og Belgiens Han det er i Værdi lige med Tydsklands og Hollands; men disse 4 Stater drive tilsammen kun 1/3 af den Handel, som England alene driver.
Aalborg Stiftstidende, 1846-10-21
Prof. Otto i Brunsvig vedbliver at give Beretninger om sine fortsatte Forsøg med den exploderende Bomuld, hvoraf det den 6te de foretagne Forsøg har sat det udenfor al Tvivl, at det vil fortrænge Krudtet.
Aalborg Stiftstidende, 1846-10-21
Ved Slutningen af 1843 udgjorde Folkemængden i Sverrig 3,237,180, af hvilke ere af Mandkjønnet 1,566,000 og 1,670,180 af Qvindekjønnet, altsaa imod hver 1000 af Mandkjønnet 1067 af Qvindekjønnet.
Aalborg Stiftstidende, 1846-10-21
J Sverrig er et Fadermord blevet opdaget nu efter syv Aars Forløb. En Bonde, ved Navn Kusvar Anders Ersson i Mora Sogn, Winsas By, blev for nogen Tid siden uenig med en anden Bonde om Betalingen af en Gjæld, for hvilken denne var gaaet i Borgen, men som han ikke havde synderlig Lyst til at betale. Striden endte med, at denne gik til vedkommende Øvrighed og angav Anders Ersson, som den der for syv Aar siden havde voldet Faderens Død. Ved Mora Herredsting idømtes Anders Ers son 40 Rottingslag og aabenbar Skrifte, som den, der paa en voldsom Maade havde foranlediget Faderens Død ved at have stukket til ham, saa at han var falden baglænds om og slog Hovedet saaledes at han døde samme Dag. Ved Hofretten hjemvistes Sagen til ny Paakiendelse, og det befaledes tillige, at Liget skulde opsøges og, hvis det fandtes, en medicolegal Undersøgelse anstilles. Dette skeete, og paa Liget fandtes Hovedskallen at have en Revne paa 5 Tommers Længde. Paa Grund heraf og ifølge senere tilkomne Oplysninger dømtes A. Ersson ved Herredstinget til at miste Livet. Da denne A. Ersson formodentlig for sine Penges Skyld var en temmelig anseet Mand, vovede Jngen tidligere offentlig at tiltale ham for hans grove Brøde, skjøndt han var stærkt mistænkt derfor, ligesom ogsaa for et for en Par Aar siden i samme Egn begaaet Mord paa en Smed, Fædrelandet.
Aalborg Stiftstidende, 1846-10-21
Kjøbenhavn, den 20de October. Det Kgl. danske Cancelli har den 15de October udstædt følgende Circulaire til samtlige Collegier og Overøvrigheder i Danmark. Jfølge det af Hs. K. Høihed Kronprindsessen af Danmark Caroline Charlotte Mariane, født Hertuginde af Mecklenborg-Strelitz, paa Grund af Hendes i flere Aar vedvarende Sygelighed og nu aldeles nedbrudte Helbred, derom gjorte Bøn og Begjæring, og efterat Hs. K. Høihed Kronprindsen, uagtet høist ugjerne, omsider har givet efter for denne Bøn, har Hs. M. Kongen, skjøndt med hjertelig Beklagelse, under 30te Septbr. d. A. aldeles ophævet og opløst det imellem Hs. K. H. Kronprinds Frederik Carl Christian og Hs. Høihed Hertuginde Caroline Charlotte Mariane af Mecklenborg-Strelitz under 10de Juni 1841 indgaaede Ægteskab. B. T.) Hs. M. Kongen agter paa Onsdag at begive sig til Roeskilde, for at tage Christian den Fierdes Capel i Domkirken i Øiesyn, da Thorvaldsens Statue af denne Konge i Bronce nu der er opstillet. Fra Roeskilde agter Allerhøistsamme at begive sig til Jægerspriis, for der at opholde sig nogle Dage. (S. Bl.)
Aalborg Stiftstidende, 1846-10-21
Conferentsr. Prof. H. C. Ørsted har i Fædrel." indrykket Følgende: "Den Tale, hvormed jeg ved det sidste offentlige Maaltid i den Kieler Forsamling af tydske Naturforskere indledede en Togst for det Kieler Universitet, og den Tale, hvormed jeg besvarede Philologen Professor Forch hammers Togst for det kjøbenhavnske Universitet, har givet Anledning til mange falske Beretninger i tydske Blade. Jeg troer derfor at burde bekjendtgjøre disse to Taler. De bleve nedskrevne samme Aften, som de vare holdte, og strax forelæste nogle Venner, som havde hørt dem paa Stedet, for at erfare, om de fandt dem rigtigt gjengivne. Disse Tilhørere erklærede dem for at være endog indtil Ordene saa nøiagtigt meddeelte, som deres Hukommelse havde kunne bevare dem, og i Meningen aldeles saaledes, som de strax havde opfattet dem. Jeg føier hertil den Forsikkring, at jeg ingen andre Taler holdt ved samme Maaltid end disse to, og at jeg derfor med Sikkerhed kan erklære, at alle de Beretninger, som sige noget Andet, ere aldeles falske. Jeg kan heller ikke forestille mig, at disse finde Tiltro i Kiel, hvor saa Mange have været tilstede ved Maaltidet, og hvor saa Mange baade af mit offentlige Liv og af mine offentlige Yttringer, saavel ældre som nyere, kjende min Tænkemaade angaaende nationale Forhold. Kun for at de usande Beretninger ikke andetsteds skulle finde Tiltro af Mangel paa Modsigelse, skeer denne offentlige Meddelelse. "Jeg har herved den Ære at udbringe en Toast for det Kieler Universitet. Jeg er fuldkommen overbeviist om, at alle Nærværende istemme den; men ikke alene de Nærværende, Tusinder af Fraværende nære de samme Ønsker; det er mig en særdeles Tilfredsstillelse, at jeg med Tillid ogsaa tør bringe samme Ønsker fra det kjøbenhavnske Universitet; jeg kan give mig selv det Vidnesbyrd, at jeg altid følte en Glæde derover, naar Noget skete til Gunst for det Kieler Universitets Virksomhed og Hjælpemidler, og jeg veed, at jeg i saa Henseende ikke stod ene. Kieler Universitet har til alle Tider iblandt sine Lærere havt udmærkede Mænd, som have gjort Videnskaberne betydelige Tjenester, og Disciple, som gjorde det Ære. Leve det Kieler, Universitet! Jndholdet af de derpaa følgende Taler fandt jeg af den Beskaffenhed, at jeg som Dansk ikke kunde forbigaae dem med Taushed. Dette bestemte mig til at besvare den af den Kieler Professor Forchhammer udbragte Togst for det kjøbenhavnske Universitet paa følgende Maade: Jeg takker i det kjøbenhavnske Universitets Navn; men jeg føler mig ved denne Leilighed forpligtet til at sige, at det danske Universitet og den danske Literatur, ja den hele nordiske, paa det Jnderligste er sammenknyttet med den tydske, og med ingen anden i samme Grad. Vi ønske, at dette i Naturen grundede Broderforhold, som hidindtil har bestaaet imellem disse Literaturer, maa vedvare uforstyrret af politiske Stridigheder; men vi benytte den tydske Literatur i Overeensstemmelse med vor egen Characteer. Skulde man hermed ikke være tilfreds, men forlange, at vi skulde opgive vor Characteer og blive Tydske, vilde man gjøre en meget forgiæves Fordring."
Aalborg Stiftstidende, 1846-10-21
Capit. Hofmann har gjort et Forsøg med exploderende Bomuld, og Resultatet svarede i det Væsentlige aldeles til det, Prof. Otto har bekjendtgjort. Man vil nu gjøre et Forsøg i det Store ved Artilleriet. (B. T.)J Løverdags forsvarede Cand. theol. G. H. Winther sin for Magistergaden skrevne Dissertation: Qvibus artibus et conatibus Ludi reales, qui vocantur, in Germania apud Protestantes ad initium huius seculi instituti sint. Ex officio opponerede Etatsr. Sibbern og Prof. Nielsen. Ex Auditorio Mag. Ussing, Cand. philos. Fistaine og Mag. Steen. Acten varede fra Kl. 10-1. (S. Bl.)
Aalborg Stiftstidende, 1846-10-21
Om afdøde Organist Jensen hedder det i B. T. Allerede i en Alder af 10 Aar mistede han sit Syn; han indsattes i det herværende Blindeinstitut, hvorfra han udgik 1834, og var vistnok den Elev, som har gjort denne Anstalt meest Ære, da man vel kan henregne ham til de mærkeligere Exempler paa, hvorvidt Mennesket kan bringe det i Dannelse, skjøndt berøvet det fornemste Hjælpemiddel til at opnaae den. En af hans Lærere, nuværende Pastor Schønheyder, bemærkede tidligt hans musicalske Talent, der uddannedes saaledes, at han under Capelmusicus Bruuns Veiledning blev en udmærket Fløitespiller, hvorved han sattes istand til at opfylde en kjær Pligt, idet han allerede i en Alder af 15 Aar forskaffede sin gamle trængende Moder et anstændigt Livsophold indtil hendes Død, som paafulgte mange Aar senere. Han lagde sig ogsaa, veiledet af Hartmann sen, efter Orgelspil. Da han var saa heldig at blive ansat som Organist, maatte han i de første Aar udrede en Trediedeel af sin ringe Gage til sin Formands Enke, og Resten til en Hovedreparation af Kirkens Orgel, saa at han i Forbindelse med den Understøttelse han fik fra Blindenstitutet, paa anden Maade maatte ernære sig og sin Familie, fornemmelig ved Jnformationer; uagtet sit Syns Mangel vidste han ved sin Stræbsomhed at forskaffe sig ikke alene en selvstændig men ogsaa agtet Stilling i Samfundet. Ved vor udmærkede Kuhlaus Veiledning og ved eget Studium havde han uddannet sig til en særdeles grundig Generalbassist; han var desuden en dygtig Orgelspiller, en correct, smagfuld Componist, og mangfoldige Musici have med største Fordeel benyttet hans Underviisning saavel i theoretisk som practisk Henseende. Hans Dødsfald er saameget beklageligere, som han efterlader en Enke, der ogsaa er blind og et Barn paa 3 Aar.
Aalborg Stiftstidende, 1846-10-21
I det norske Morgenblad meddeles, at under sidste Togt ombord i Fregatten "Freya", der havde 267 Mands Besætning, var der fra Begyndelsen af Toget 43, men senere kun 38 Mand, som nøde det reglementerede Brændeviin; ombord i Corvetten "Nordstjernen, der havde 177 Mands Besætning, kun 6 Mand, og ombord i Corvetten Ørnen",der havde 133 Mands Besætning, ingen af Mandskabet, som nød sit Brændeviin, altsaa af det hele Mandskab paa 577 Sømænd kun 44, som drak Brændeviin. Af Gaars Adresseavisen sees derimod, at Kjøbenhavns Fattigvæsen til sine Stiftelser i et halvt Aar bruger 15 Tønder Brændeviin. (Fædrel.)
Aalborg Stiftstidende, 1846-10-21
Jgaar Morges Kl. 45 opkom der Jld i den for to Aar siden afbrændte og siden af ny prægtig opbyggede Mølle paa Volden ved Vesterport. Møllen er afbrændt, Underbygningen er tildeels reddet. (S. Bl.)¬
Aalborg Stiftstidende, 1846-10-21
- Ved den igaar foretagne Trækning af det 99de Classelotteriets 6te Classe ere de større Gevinster faldne saaledes: 1 Gevinst paa 50,000 Rbd. paa Amben 16212, 1 paa 15,000 Rbd. paa 91-125, 1 paa 10,000 Rbd. paa 52392, 2 paa 5000 Rbd. paa 68355 og 3201, 3 paa 4000 Rbd. paa 36-162, 2117 og 14363, 4 paa 2000 Rbd. paa 26355, 69-209, 81-125 og 90-117, 1 Præmie og 20 Gevinster paa 1000 Rbd. paa og 68363. De udkomne Bagtal ere: 117, 125, 162. og 392. - Eieren af Alleenberg, Hr. Chr. Kehlet, er i Søndags Morges afgaaet ved Døden, 65 Aar gl. Han udmærkede sig ved en mageløs Driftighed og Udholdenhed i forskjellige Retninger og var et Beviis paa, hvad en enkelt Mand formaaer at udrette, uden at behøve at tye til Actieselskaber. (Berl. Tid.)- Efter Forlydende ville vore Retter med det Første komme til at afgjøre et curieust Spørgsmaal. Stadsmusikanten, Füssel, skal nemlig have anlagt Sag imod Tivolis Bestyrelse og forlangt 8000 Rbd. i Erstatning, fordi denne Anstalt under sin Bestaaen ikke har reqvireret Musici hos ham. Det er at forvente, at Retten vil afvise denne Sag. (Aarh. Av.) Hippodromen paa Nørregade nærmer sig med hurtige Skridt sin Fuldendelse. Den vil formodentlig blive aabnet endnu i November Maaned. (S. Bl.)¬
Aalborg Stiftstidende, 1846-10-21
J Fredags aflagde Dhrr. Ødmand og Wulff og Jfr. Lehmann Prøve for Theaterdirectionen. Hr. Ød mand, der er ankommen fra Sverrig, for at engageres ved det kongl. Theater, og Hr. Wulff, der er ansat ved Theatret som Elev, sang Begge Maxs store Arie i "Jægerbruden". Af disse skal Hr. Wulff især have tiltalt ved en god Stemme og smukt Foredrag; Hr. Ødmand skal derimod have været mindre heldig. Jfr. Lehmann, der er ansat som Choristinde, sang en Arie af Mozarts Titus". Hun skal være i Besiddelse af en smuk Alt, en Stemme, som ofte smertelig savnes i vor Opera. (Flypst.)¬
Aalborg Stiftstidende, 1846-10-21
- Den franske Componist Halevis nye Opera "Dronningens Musketterer, der har gjort saa stor Lykke i Paris, vil, oversat og indrettet for den danske Skueplads, endnu i indeværende Saison komme til Opførelse. (S. Bl.)¬
Aalborg Stiftstidende, 1846-10-21
– J Søndags opførtes paa det kgl. Theater for første Gang "Jntriquerne, Vand. i een Act af C. Hostrup.
Aalborg Stiftstidende, 1846-10-21
Som bekjendt er denne Vaudeville, ligesom samme Forfatters Gjenboerne", skreven til en Forestilling i Studenterforeningen, og der er derfor bleven foretagen forskjellige nødvendige Forandringer med den forinden den bragtes paa vor Scene. Hr. Mantzius spillede som Gjæst Præstens Rolle, men gjorde ingen Lykke Man kunde hos ham Jntet see af den gamle rustificerede Landsbypræst, som Forfatteren har tænkt sig. Han var altfor ungdommelig, tør og uden Spor af Humor. Derimod vare Hr. Nielsen som Krigsraad Richter og Hr. Phister som Skolelærer, Sørensen ganske fortrinlige. Ved Tæppets Fald lød en stærk vedholdende Applaus. (Efter S. Bl.)
Aalborg Stiftstidende, 1846-10-21
Dampskibet "Copenhagen" er nu saavidt restaureret at det om en otte Dages Tid atter vil kunne komme i (Flypst.) Gang.
Aalborg Stiftstidende, 1846-10-21
- En Tjenestepige var forleden ifærd med at polere en Theemaskine med Poleervand, imedens et lille Pigebarn legede ved Siden, af. Pigen blev kaldt bort nogle Minutter, og da hun kom tilbage fandt hun Barnet i Convulsioner paa Gulvet; det havde drukket af Poleervandet, der, som bekjendt, indeholder Skedevand. Ved hurtigt anvendte Midler blev imidlertid den Lille frelst, skjøndt hun vist endnu nogen Tid (S. Bl.) vil lide af Følgerne. Jgaar styrtede et Barn, som legede ved Christianshavns Canal, i Vandet og forsvandt aldeles, uagtet trende Militairs Anstrængelser for at redde det. En tillende Muursvend lod sig ikke skræmme af de forgiæves Forsøg, han gik tilbunds og var saa lykkelig at bringe det saagodt som døde Barn iland. Efter flere forgiæves Forsøg bragtes det endelig tillive igjen til Moderens navnløse Glæde. (S. Bl.)¬
Aalborg Stiftstidende, 1846-10-21
– En Dag i forrige Uge tildrog sig i Frederiksberggade den høist sørgelige Begivenhed, at en Amme med et Barn paa Armen, i sin Frygt for at undgaae et Par stærktkjørende, Heste tabte Barnet under disses Hove. Det blev overkjørt og laae død paa Steenbroen i en skrækkelig Tilstand. (S. Bl.)¬
Aalborg Stiftstidende, 1846-10-21
– Af Prof. H. Hertz's smukke lyriske Drama"Kong Renes Datter, er der i Leipzig paa Lorcks Forlag udkommen en tydsk Oversættelse af F. Leo, der roses som vel lykket og skal være antagen til Opførelse paa Theatrene i Hamburg, Dresden og Berlin. Det er forøvrigt tidligere blevet fortalt, at Prof. Hertz selv agtede at udgive en tydsk Oversættelse af dette Stykke. – Fra Oldenborg anmeldes der en tydsk Udgave af Ridder H. C. Andersens samlede Værker i 25 Bind. Nord. Lit-Tid.)
Aalborg Stiftstidende, 1846-10-21
Den berømte schweizerske Archæolog Mr. Troyon, der en længere Tid har opholdt sig i Stockholm, er for nylig ankommen hertil Byen for at gjøre sig bekjendt med de herværende archæologiske Samlinger. – Ligeledes er den unge hæderlig bekjendte norske Claveervictuos Tellefsen ankommen hertil og vil rimeligviis med det Første give en Concert. (S. Bl.)
Aalborg Stiftstidende, 1846-10-21
Befordringer og Afgang. D. 12te ds. er i Naade, med Pension entlediget Sognepræst for St. Peders Mbd. i Slagelse og ved Hospitalet isteds. H. Bastholm, R. af D. og Dom., samt hidtilv. pers. Capellan paa eget An- og Tilsvar for nævnte Menighed og Hospital, C. H. B. Benzon, besk. til Sognepræst for samme. D. 16de: Sognepræst for Værsløv og Jordløse Md. i Sjæll., J. Sidenius, til Sognepræst for Gudbjerg Md. i Fyen; Adjunct ved Colding lærde Skole, C. F. Christens, i Naade, og med Pension entlediget; const. Lærer ved Colding lærde Skole, Cand. theol. A. A. G. Møller og const. Lærer ved Sorø Akademies Skole, Cand. theol. C. W. Thomsen, besk. til Adjuncter resp. ved Colding lærde Skole og Sorø Akademies Skole. "Dayly News" for 13de Octbr. indeholder en i dansk Aand skreven Artikel om de slesvigske Forhold, som imøde gaaer det Taabelige i Beskyldningen om en dansk Propagande, viser, hvorledes tvertimod Undertrykkelse af dansk Nationalitet i Slesvig har fremkaldt folkelige Bestræbelser i Danmark, og ender med en Advarsel imod Hertugen af Augustenborg, hvis seneste Færd paa hans Slot den anseer af den Beskaffenhed, at ingen Dansk længer kan nyde godt af hans Gjæstevenskab, uden at tilsidesætte sine Pligter som loyal Undersaat. Hertugens Forbindelse i den sidste Tid med hans tidligere Modstander, Grev Preetz (Grev Reventlow til Preetz, kan ikke give hans Sag nogen Styrke i Folkets Øine i Slesvig og Holsteen, hvad Virkning den end kan have paa Adelen. Den er blot et Beviis paa, at ogsaa denne Mand (Greven), forhen den stolte Forsvarer af Hertugdømmernes Rettigheder, har forglemt sin Pligt, og fra sin ophøiede Stilling er falden ned til at være Partigjænger hos en indbildt Prætendent, ved hvis sølle Hof spettcourt) hans høie Sjæl aldrig vil finde Erstatning for hvad han har opgivet. (Fædrel.)
Aalborg Stiftstidende, 1846-10-21
Paa Lolland og Falster taler man, ifølge privat Efterretning, om et forestaaende Stiftamtmandskifte, og venter at see Hr. Kammerh. Jessen afløst af Kammerh. Stemann i Sorø, hvilket da ikke - hedder det i "Fædrel." – vilde være Amtet til nogen synderlig Gavn eller Glæde. Om dette Sogn – som tilføier, at Kammeth. F. Neergaard, paa Grund af sin Omgang med sit Bøndergods i Lolland, skal have tabt Haabet om denne Befordring – iøvrigt eier mindste Grund og hvad der i saa Fald forestod Kammerh. Jessen, om Afsked eller høiere Befordring, hvilket Sidste dog formeentlig neppe kan være muligt, derom savne vi al Kundskab; vi have blot villet meddele Foranstaaende som vitterlig Gjenstand for Samtalen i paagjældende Provinds, J Videbek i Vordegod aflivede i forrige Uge en trettenaars Dreng, som passede Gaardens Kreaturer, sig selv ved at hænge sig paa en af Stolperne i Kostalden. Dette er der i Egnen, saavidt vides, det første Exempel paa Selvmord i en saa ung Alder, og det er saameget meer ubegribeligt, hvad der kan have bevæget Drengen til et saa fortvivlet Skridt, da han ialmindelighed var munter og tilfreds, og intet Usædvanligt i de sidste Dage var hændet ham. (Ringkjøb. Av.)